《寄吴著作》
宋代·郭祥正

忆与君别时，君行朝北极。浔阳江头车马骇，意气翩翩动秋色。

君还旧庐能寄书，谓我楚辞传上都。是时盗贼正纷扰，日夜奔走承使符。

谢君后时闻已恶，交深岂必书问数。诚明相照期无穷，但惜远别临春风。

春风来已老，落尽桃花红。有时孤坐碧山里，弹指倏忽成衰翁。

文章不直一杯酒，功名付与千年松。何时逢君谈，豁我此愁恨。

攀云不见麒麟踪，趋泥自笑驽骀钝。儿女安否今何如，亲虽未成交莫疏。

愿君富贵情不改，敢将瓦砾赠明珠。

作者简介：郭祥正（1035～1113）北宋诗人。字功父，一作功甫，自号谢公山人、醉引居士、净空居士、漳南浪士等。当涂（今属安徽）人。皇祐五年进士，历官秘书阁校理、太子中舍、汀州通判、朝请大夫等，虽仕于朝，不营一金，所到之处，多有政声。一生写诗1400余首，著有《青山集》30卷。他的诗风纵横奔放，酷似李白。